***Приложение Д***

**КРИТЕРИИ И МЕТОДИКА ЗА ОЦЕНКА**

**ОПЕРАТИВНА ПРОГРАМА**

**„ИНОВАЦИИ И КОНКУРЕНТОСПОСОБНОСТ” 2014-2020**

Процедура чрез директно предоставяне на безвъзмездна финансова помощ BG16RFOP002-2.006 „Позициониране на България като позната и предпочитана дестинация за инвестиции чрез подкрепа дейността на БАИ“

Приоритетна ос 2 „Предприемачество и капацитет за растеж на МСП“

Инвестиционен приоритет 2.2 „Капацитет за растеж на МСП“

Оценката по настоящата процедура се извършва въз основа на критерии, одобрени от Комитета за наблюдение на ОП „Иновации и конкурентоспособност“ 2014-2020 (КН на ОПИК). Методиката и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

В случаи на установени в процеса на оценката нередовности, непълноти и/или несъответствия на проектното предложение, Управляващият орган изпраща на конкретния бенефициент уведомление за тях, като определя срок за отстраняването им, който не може да бъде по-кратък от една седмица. В уведомлението задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им. Искането за предоставяне на информация/документи се изпраща чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН 2020 са невъзможни. В случай че конкретният бенефициент не отстрани в срок нередовност, непълнота и/или несъответствие с изискванията, производството по отношение на конкретния бенефициент може да бъде прекратено.

За дата на получаване на искането се счита датата, отбелязана в ИСУН 2020, на която кандидатът е влязъл в профила си, за да провери съдържанието на изпратеното чрез ИСУН искане. Оценителната комисия може по всяко време да проверява декларираните от кандидата данни, както и да изисква разяснения относно документите, представени съгласно т. 24 „Списък на документите, които се подават на етап кандидатстване“ от Условията за кандидатстване. Допуснатите от кандидата нередовности, непълноти и/или несъответствия могат да доведат до препоръки от страна на Управляващия орган за отстраняване на установените нередовности, непълноти и/или несъответствия с оглед постигане на съответствие с критериите за оценка.

След оценката на проектното предложение, при положително становище, решението на Ръководителя на УО да предостави безвъзмездна финансова помощ се обективира в административен договор за директно предоставяне на безвъзмездна финансова помощ на конкретния бенефициент.

**КРИТЕРИИ ЗА ОЦЕНКА НА ПРОЕКТНОТО ПРЕДЛОЖЕНИЕ**

**I. Критерии за административно съответствие и допустимост**

**1. Критерии за административно съответствие**

|  |  |  |  |  |  |
| --- | --- | --- | --- | --- | --- |
| № | ***Критерии:*** | **ДА** | **НЕ** | **Н/П** | **Бележки/Мотиви** |
|  | Проектното предложение е с попълнени всички раздели, за които е указано, че са задължителни в Електронния формуляр за кандидатстване. |  |  |  |  |
|  | Формулярът за кандидатстване е подаден в рамките на крайния срок по електронен път чрез системата ИСУН 2020 и е на български език, с изключение на т. 1, полета „Наименование на проектното предложение на английски език“ и „Кратко описание на проектното предложение на английски език“, които следва да са попълнени на английски език[[1]](#footnote-2). |  |  |  |  |
|  | Проектното предложение e подписано с КЕП от законния представител на кандидата или оправомощено за целите на подаването на проектното предложение лице. |  |  |  |  |
|  | Документ за оправомощаване на лицето, което подписва с КЕП от името на кандидата документите за кандидатстване по проектното предложение в ИСУН 2020 (в случай че е приложимо) - **подписан с КЕП от законния представител на кандидата и прикачено в ИСУН 2020.** |  |  |  |  |
|  | Декларация, че кандидатът е запознат с условията за кандидатстване и условията за изпълнение – попълнена по образец (**Приложение Б** към Условията за кандидатстване) – **подписана с КЕП от законния представител на кандидата и прикачена в ИСУН 2020.** |  |  |  |  |
|  | Декларация относно статута по ЗДДС – попълнена по образец (**Приложение В** към Условията за кандидатстване) – **подписана с КЕП от законния представител на кандидата и прикачена в ИСУН 2020.** |  |  |  |  |
|  | Декларация за съгласие данните от статистическите изследвания, провеждани от НСИ, за дейността на конкретния бенефициент да бъдат предоставяни от НСИ на УО на ОПИК 2014-2020, както и разпространявани/публикувани в докладите за изпълнение на програмата - попълнена по образец (**Приложение Г** към Условията за кандидатстване) – **подписана с КЕП от законния представител на кандидата и прикачена в ИСУН 2020.** |  |  |  |  |
|  | Техническа спецификация за предвидените за закупуване по проекта ДМА (**Приложение Е** към Условията за кандидатстване) - **подписана с КЕП от законния представител на кандидата или оправомощено за целите на подаването на проектното предложение лице и прикачена в ИСУН 2020.** |  |  |  |  |
|  | Оферта и/или извлечение от каталог на производител/ доставчик и/или проучване в интернет за активи/услуги – с предложена цена от производителя/доставчика – **подписана с КЕП от законния представител на кандидата или оправомощено от него лице и прикачена в ИСУН 2020.** |  |  |  |  |
|  | Средносрочна рамкова програма за подкрепа на дейности по ОПИК 2014-2020 (**Приложение Ж**), **подписана с КЕП от законния представител на кандидата или оправомощено от него лице и прикачена в ИСУН 2020.** |  |  |  |  |

**2. Критерии за оценка на допустимостта на кандидата и проекта**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Бележки** |
| 1. 1. | Кандидатът е допустим бенефициент по настоящата процедура, съгласно т. 11 от Условията за кандидатстване. |  |  |  | *Източник за проверка:* Формуляр за кандидатстване, т. 1 „Основни данни“.  *При несъответствие с индивидуално посочената организация като конкретен бенефициент по настоящата процедура в т. 2 от Формуляра за кандидатстване, проектното предложение се отхвърля.* |
|  | Конкретният бенефициент разполага с необходимия административен, финансов и оперативен капацитет, който гарантира успешното изпълнение на дейностите по проекта.  2.1. Административен капацитет – екипът за изпълнение на проекта е съобразен със спецификата и обема дейности по проекта и гарантира ефективното управление и изпълнение на проекта от страна на конкретния бенефициент;  2.2. Финансов капацитет – конкретният бенефициент е в състояние да осигури необходимото финансиране за изпълнение на дейностите по проекта;  2.3. Оперативен капацитет – конкретният бенефициент има опит в изпълнението на дейности, сходни с дейностите по настоящия проект и/или опит в изпълнението на проекти, финансирани от различни донори. |  |  |  | *Източник за проверка:* Формуляр за кандидатстване, т. 7 „План за изпълнение/Дейности по проекта“; т. 9 „Екип“; Доклади от извършен анализ и оценка на административния, технически и финансов капацитет за изпълнение на дейности по проекти по ОПИК 2014-2020.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Проектът се предвижда да бъде осъществен в съответствие с посочения териториален обхват за операцията, съгласно т. 5 от Условията за кандидатстване. |  |  |  | *Източник за проверка:* Формуляр за кандидатстване, т. 1 „Основни данни“ и т. 7 „План за изпълнение/Дейности по проекта“.  *От предоставените в проектното предложение информация и данни е видно, че резултатите от изпълнението на дейностите следва да се ползват на територията на Р. България.*  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 1. 2. | Продължителността на проекта е не повече от 36 месеца в съответствие с настоящите Условия за кандидатстване. |  |  |  | *Източник за проверка:* Формуляр за кандидатстване, т. 1 „Основни данни“.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 1. 3 | Дейностите и разходите по проекта съответстват на допустимите за финансиране дейности и разходи по процедурата съгласно т.13 и т.14 от Условията за кандидатстване. |  |  |  | *Източник за проверка:* Формуляр за кандидатстване, т.1 „Основни данни“ – поле „Кратко описание на проектното предложение“,т. 7 „План за изпълнение/Дейности по проекта“ и т. 5 „Бюджет“.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 1. 3. | Дейностите по проекта НЕ са били физически завършени или изцяло осъществени преди подаването на проектното предложение за финансиране по програмата, независимо дали всички свързани плащания са направени от бенефициента или не съгласно т.1 , т.7 и т.10 от Формуляра за кандидатстване. |  |  |  | *Източник за проверка:* Формуляр за кандидатстване, т.1 „Основни данни“, т. 7 „План за изпълнение/Дейности по проекта“ и т. 10 „План за външно възлагане“.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Предвидените в проекта дейности, свързани с надграждането и поддръжката на он-лайн платформа „Виртуален офис“ и организирането и провеждането на уебинари, имат за цел да подпомогнат дейността и публичните функции на конкретния бенефициент, като ползата от тях няма да бъде в икономически интерес на конкретни стопански субекти. |  |  |  | *Източник за проверка:* Формуляр за кандидатстване, т.1 „Основни данни“, т. 7 „План за изпълнение/Дейности по проекта“ и т. 10 „План за външно възлагане“; т. 11 „Допълнителна информация, необходима за оценка на проектното предложение“; Приложение Б „Декларация, че кандидатът е запознат с условията за кандидатстване и условията за изпълнение“.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |

**II. Критерии за техническа и финансова оценка**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Бележки** |
| I. | **Цел на проекта, описание на дейностите и организация на изпълнението** |  |  |  |  |
| 1. 1. | Проектното предложение допринася за постигане на специфичната цел на инвестиционния приоритет и целта на настоящата процедура. |  |  |  | Източник на проверка: Формуляр за кандидатстване, т. 11 „Допълнителна информация, необходима за оценка на проектното предложение“  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Проектното предложение е в съответствие с приложимите хоризонтални политики на ЕС:  - Насърчаване на равенството между мъжете и жените и на недискриминацията – проектът насърчава равните възможности за всички, независимо от пол и етническа принадлежност, религия или вероизповедание, включително възможностите за достъп за хора с увреждания чрез интегрирането на принципа на недискриминация.  - Устойчиво развитие – проектът допринася за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях, опазване на биологичното разнообразие, устойчивостта на природни бедствия, както и превенцията и управлението на риска. |  |  |  | Източник на проверка: Формуляр за кандидатстване, т. 11 „Допълнителна информация, необходима за оценка на проектното предложение“.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 1. 2. | Проектното предложение демонстрира ясна връзка между цели, дейности и резултати. |  |  |  | Източник на проверка: Формуляр за кандидатстване, т. 7 „План за изпълнение/Дейности по проекта“; т. 11 „Допълнителна информация, необходима за оценка на проектното предложение; Средносрочна рамкова програма.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| II. | **Ефективност на дейностите** |  |  |  |  |
| 1. | Всички дейности по проекта са ясно и последователно описани, като са посочени причините за избора на всяка една дейност, нейният принос за постигане на очакваните резултати. |  |  |  | Източник на проверка: Формуляр за кандидатстване, т. 1 „Основни данни“; т. 7 „План за изпълнение/Дейности по проекта“; т. 10 „План за външно възлагане“; Средносрочна рамкова програма.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 2. | Планът за изпълнение на дейностите е реалистично планиран и осъществим, като е съобразен с плана за външно възлагане. |  |  |  | Източник на проверка: Формуляр за кандидатстване, т. 7 „План за изпълнение/Дейности по проекта“; Средносрочна рамкова програма.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 3. | Планът за външно възлагане е в съответствие с предвидените дейности, като кандидатът е предвидил механизми, позволяващи мониторинг и текущ контрол на изпълнението на предвидените поръчки и своевременното предприемане на корективни мерки. |  |  |  | Източник на проверка: Формуляр за кандидатстване, т. 7 „План за изпълнение/Дейности по проекта“; т. 10 „План за външно възлагане“; Средносрочна рамкова програма.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | В проектното предложение са описани начините, чрез които се планира да бъде осигурена устойчивостта на резултатите и ефекта от изпълнението на проекта. |  |  |  | Източник на проверка: Формуляр за кандидатстване, т. 11 „Допълнителна информация, необходима за оценка на проектното предложение“; Средносрочна рамкова програма.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Конкретният бенефициент е предложил екип с подходяща квалификация и опит за изпълнението на дейностите по проекта. Предложено е ясно разделение на отговорностите и функциите между отделните членове на екипа. |  |  |  | Източник на проверка: Формуляр за кандидатстване, т. 9 „Екип“; Средносрочна рамкова програма.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| III. | **Бюджет и ефективност на разходите** |  |  |  |  |
| 1. | Кандидатът не е получил финансиране от източник с публичен характер (друг проект/програма/бюджетна линия или друга финансова схема с източник националния бюджет, бюджета на ЕС или друга донорска програма) за същите разходи, за финансирането, на които кандидатства по настоящата процедура. |  |  |  | Източник на проверка: Приложение Б; Бюджет на проекта (т. 5 от Формуляра за кандидатстване); т. 6 „Финансова информация – източници на финансиране“; Средносрочна рамкова програма.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 2. | Всички разходи, включени в бюджета на проектното предложение съответстват изцяло на дейностите, предвидени за изпълнение. |  |  |  | Източник на проверка: Бюджет на проекта (т. 5 от Формуляра за кандидатстване)  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 3. | Съотношението между предвидените разходи и планираните резултати е оптимално, като е съобразено с реалните пазарни цени, съгласно Условията за кандидатстване. |  |  |  | Източник на проверка: Бюджет на проекта (т. 5 от Формуляра за кандидатстване); Техническа спецификация за предвидените за закупуване ДМА; Оферта и/или извлечение от каталог на производител/ доставчик и/или проучване в интернет за активи/услуги.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 4. | Размерът на исканата безвъзмездна финансова помощ е в съответствие с максималните размери, указани в Условията за кандидатстване. |  |  |  | Източник на проверка: Бюджет на проекта (т. 5 от Формуляра за кандидатстване)  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 5. | Общата стойност на разходите за организация и управление на проекта не надхвърля 10 % от стойността на общите допустими разходи по проекта. |  |  |  | Източник на проверка: Формуляр за кандидатстване, Бюджет на проекта (т. 5 от Формуляра за кандидатстване)  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Кандидатът е предвидил разходи за извършване на независим одит на проекта, като общата стойност на разходите за одит не надхвърля 10 000 лв. |  |  |  | Източник на проверка: Формуляр за кандидатстване, Бюджет на проекта (т. 5 от Формуляра за кандидатстване)  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Предвидени са разходи за информация и комуникация, в съответствие с изискванията на Регламент (ЕС) № 1303/2013, Приложение XII „Информация и комуникация относно подкрепата от фондовете“. |  |  |  | Източник на проверка: Формуляр за кандидатстване, Бюджет на проекта (т. 5 от Формуляра за кандидатстване)  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
|  | Предвидените разходи за информация и комуникация не надхвърлят 1% от стойността на общите допустими разходи по проекта. |  |  |  | Източник на проверка: Формуляр за кандидатстване, Бюджет на проекта (т. 5 от Формуляра за кандидатстване)  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |

В случай че по време на оценката се установи наличие на недопустими или необосновани разходи, Оценителната комисия може да нанесе корекции в т. 5 „Бюджет на проекта“ от Формуляра за кандидатстване и/или да предостави на кандидата указания и срок за отстраняване на установените нередовности, непълноти и/или несъответствия.

1. В случай на разминаване между текстовете, водещ е текстът на български език. [↑](#footnote-ref-2)